245 millioner kroner For Sparekassen Himmerland A/S viser året 2007 et resultat før skat på 245 mio. kr. mod 255 mio. kr. i 2006. Resultatet efter skat udgør 189 mio. kr. mod 195 mio. kr. i 2006. Resultatet anses for tilfredsstillende. Positiv udvikling Sparekassen har haft en positiv udvikling i basisindtjeningen, som er resultatet før kursreguleringer, resultat af kapitalandele i tilknyttede virksomheder og skat. 252 millioner i basisindtjening Basisindtjeningen er steget fra 183 mio. kr. i 2006 til 252 mio. kr. i 2007. Den positive udvikling kan henføres til stigningen i aktivitetsniveauet på alle områder - udlån, indlån, bolig, pension og investering, samt til udviklingen i kreditkvaliteten af sparekassens kundeengagementer. Negativ kursregulering 11,5 millioner Som følge af den megen uro på de finansielle markeder specielt i 2. halvår 2007 er sparekassens kursreguleringer i 2007 negative med 11,5 mio. kr. mod positive kursreguleringer på 65,4 mio. kr. i 2006. Udlån for milliarder Sparekassen har ikke haft investeringer i de såkaldte subprime-lån fra USA. Sparekassens udlån udgjorde ved årets afslutning 5,6 mia. kr., indlån incl. puljer 5,4 mia. kr. og garantier 4,8 mia. kr. Forretningsomfang øget Det samlede forretningsomfang er i 2007 øget med 4,2 mia. kr. svarende til 36%. Det er en udvikling, der dækker over et stigende forretningsomfang med såvel nye som bestående privat- og erhvervskunder. Nyt hovedsæde Sparekassen Himmerland A/S har i foråret 2007 indgået en aftale med Fonden for Sparekassen Himmerland om opførelse af et nyt hovedsæde i Aars, hvor bl.a. de centrale funktionsområder vil blive samlet. Det første spadestik blev taget den 22. juni 2007, og byggeriet forventes indflytningsklar ultimo 2008. Sparekassens privatkundeafdeling vil fortsat have sæde på Himmerlandsgade 74, Aars. Hovedsæde i Aars Sparekassen Himmerland A/S er et lokalt, selvstændigt pengeinstitut med hovedkontor i Aars og med 13 afdelinger. 224 medarbejdere Det gennemsnitlige antal medarbejdere omregnet til heltidsbeskæftigede steg i 2007 til 224, en stigning på 21 medarbejdere.

Referat:
Det har været "Et tilfredsstillende år" for Sparekassen Himmerland, der i dag fremlagde sin årsrapport for 2007.